
CONSILIUL DE ADMINISTRAȚIE
HOTĂRÂRE nr.  
din  2026
mun. Chișinău

cu privire la modificarea Regulilor pieței energiei electrice, aprobate prin Hotărârea Consiliului de administrație al Agenției Naționale pentru Reglementare în Energetică nr. 283/2020 

În temeiul art. 9 alin. (3) din Legea nr. 164/2025 cu privire la energia electrică (Monitorul Oficial al Republicii Moldova, 2025, nr. 437-440, art. 598), pct. 13 lit. d) din Regulamentul de organizare şi funcţionare a Agenţiei Naţionale pentru Reglementare în Energetică, aprobat prin  Hotărârea Parlamentului nr. 334/2018 (Monitorul Oficial al Republicii Moldova, 2019, nr. 13-21, art. 81) Consiliul de administrație al Agenției Naționale pentru Reglementare în Energetică 
H O T Ă R Ă Ş T E:
1. Regulile pieței energiei electrice, aprobate prin Hotărârea Consiliului de administrație al Agenției Naționale pentru Reglementare în Energetică nr. 283/2020 (Monitorul Oficial al Republicii Moldova, 2020, nr. 247-257, art. 882), se modifică după cum urmează:
1) La punctul 3 textul: „precum şi participanţii care înregistrează la OPEE contractele bilaterale negociate direct încheiate de participanţii la piaţa energiei electrice, în conformitate cu prezentele Reguli,” se exclude;

2) Punctul 26 va avea următorul cuprins:

„26. În scopul implementării unor mecanisme concurenţiale, tranzacţionarea în zona de ofertare națională în regim concurenţial a energiei electrice de către furnizorii serviciului universal, furnizorii de ultimă opţiune, alţi furnizori desemnaţi pentru îndeplinirea obligaţiei de serviciu public în condiţiile art. 17 din Legea nr.164/2025 cu privire la energia electrică şi operatorii de sistem este realizată exclusiv prin intermediul POCB, PZU şi PI. În cazul în care, pentru îndeplinirea obligațiilor de serviciu public furnizorii serviciului universal, furnizorii de ultimă opţiune, alţi furnizori desemnaţi pentru îndeplinirea obligaţiei de serviciu public în condiţiile art. 17 din Legea nr.164/2025 cu privire la energia electrică şi operatorii de sistem nu reușesc să contracteze cantitățile de energie electrică necesară, aceștia au dreptul de a contracta energie electrică din alte zone de ofertare, utilizând capacitatea transfrontalieră disponibilă.”;

3) Punctul 30 va avea următorul cuprins:

„30. Pentru realizarea contractelor de import/export şi tranzit de energie electrică părţile contractante trebuie să obţină dreptul de utilizare a capacităţii de transport pentru interconexiunile necesare, în conformitate cu prevederile Liniilor directoare privind alocarea capacităţilor pe piaţa pe termen lung aprobate prin Hotărârea Consiliului de administraţie al ANRE nr. 643/2025 și cu prevederile Liniilor directoare privind alocarea capacităţii şi gestionarea congestiilor aprobate prin Hotărârea Consiliului de administraţie al ANRE nr. 641/2025.”;
4) La punctul 3211 după textul: „EET” se completează cu textul: „/EEST/ora locală”, în toate locurile unde se regăsește;
5) La punctul 3218 textul: „ , respectiv 100% pentru ofertele inițiatoare transmise de producătorii de energie din surse regenerabile” se exclude;
6) La punctele 39 și 40 cifrele „10-00” se substituie cu cifrele „8-30”;
7) La punctul 44 textul: „o oră” se substituie cu textul: „30 minute”;
2. Prezenta Hotărâre se publică în Monitorul Oficial al Republicii Moldova.

